ช็อก หนุ่มหล่อมะกัน เจอบุหรี่ไฟฟ้าระเบิด ชิ้นส่วนบาดเหวอะ ทะลุคอ ดับสลด
(ภาพจาก:CBS News),ครอบครัวใจสลายหนุ่มอเมริกัน วัย 24 ในเทกซัส ประสบเหตุร้ายแรง บุหรี่ไฟฟ้าระเบิดใส่ เศษชิ้นส่วนบาดใบหน้า ปาก ทะลุเข้าคอ ตัดหลอดเลือดใหญ่ขาด จนเสียชีวิตสลด,เมื่อ 6 ก.พ.62 สำนักข่าวต่างประเทศ และเว็บไซต์, เมโทร, รายงาน เกิดเหตุสะเทือนใจ นายวิลเลียม บราวน์ หนุ่มชาวอเมริกันวัย 24 ปี ในเมืองฟอร์ต เวิร์ธ รัฐเทกซัส ประสบอุบัติเหตุร้ายแรง บุหรี่ไฟฟ้าระเบิดใส่ ที่บริเวณลานจอดรถของร้านขายบุหรี่ไฟฟ้าและอุปกรณ์ของบุหรี่ไฟฟ้า Smoke and Vape DZ นอกเมืองฟอร์ต เวิร์ธ จนทำให้ชิ้นส่วนของบุหรี่ไฟฟ้าบาดใบหน้า ทะลุเข้าลำคอ ตัดหลอดเลือดแดงใหญ่ขาด ก่อนจะเสียชีวิตในอีก 2 วันต่อมา ที่โรงพยาบาล Tarrant County Medical Examiner,ซีเอ็นเอ็น, เผย พนักงานร้าน Smoke and Vape DZ เล่าวว่า นายบราวน์ ได้มาที่ร้านเมื่อ 27 ม.ค.62 เพื่อขอให้ทางร้านแนะนำเรื่องการใช้บุหรี่ไฟฟ้าของเขา โดยไม่ได้ซื้อของที่ร้านแต่อย่างใด ทว่าหลังจากนายบราวน์ออกจากร้านไปขึ้นรถยนต์ส่วนตัวแล้ว ปรากฏว่าบุหรี่ไฟฟ้าได้ระเบิดอย่างรุนแรง จนทำให้โดนเศษชิ้นส่วนของบุหรี่ไฟฟ้าบาดตามใบหน้า-ลำคอ ได้รับบาดเจ็บสาหัส และถูกนำตัวส่งโรงพยาบาลทันที ก่อนเสียชีวิตในอีก 2 วันต่อมา,นางอลิซ บราวน์ ผู้เป็นย่า ซึ่งอยู่ในอาการเศร้าโศกเสียใจอย่างมากต่อการจากไปของหลานชาย ซึ่งนางเลี้ยงมาจนโตและรักเหมือนลูก ชี้ว่าแบตเตอรี่ในบุหรี่ไฟฟ้าคือต้นเหตุระเบิดร้ายแรงครั้งนี้ โดยเศษชิ้นส่วนบุหรี่ไฟฟ้าได้บาดปากของบราวน์ และมีถึง 3 ช้ินทะลุเข้าไปในคอ ตัดหลอดเลือด โดยบราวน์บาดเจ็บโคม่าถูกนำตัวส่งห้องไอซียูของโรงพยาบาล ผลเอกซเรย์ออกมาว่ามีชิ้นส่วนบุหรี่ไฟฟ้าฝังที่ลำคอ ทำให้เสียชีวิตเมื่อ 29 ม.ค.ที่ผ่านมา
ครอบครัวใจสลายหนุ่มอเมริกัน วัย 24 ในเทกซัส ประสบเหตุร้ายแรง บุหรี่ไฟฟ้าระเบิดใส่ เศษชิ้นส่วนบาดใบหน้า ปาก ทะลุเข้าคอ ตัดหลอดเลือดใหญ่ขาด จนเสียชีวิตสลด
บุหรี่ไฟฟ้าระเบิด,บุหรี่ไฟฟ้า,เทกซัส,สหรัฐ